Propozície 
Regionálna prehliadka ľudových hudieb, 
speváckych skupín, sólistov spevákov a inštrumentalistov
Spievajže si, spievaj  

23.04.2016 Dom kultúry SNP Zemianske Kostoľany

Organizátor:		Regionálne kultúrne centrum v Prievidzi v zriaďovateľskej pôsobnosti 
			Trenčianskeho samosprávneho kraja
Dom kultúry SNP Zemianske Kostoľany

Termín konania: 	23.apríla 2016 o 16:00 h
Miesto konania: 	Dom kultúry SNP Zemianske Kostoľany

Charakteristika prehliadky: 

Regionálna postupová súťaž a prehliadka ľudových hudieb, speváckych skupín, sólistov spevákov a inštrumentalistov je vrcholným podujatím najvyspelejších ľudových hudieb, speváckych skupín, sólistov spevákov a inštrumentalistov zaoberajúcich sa interpretáciou hudobného folklóru. 
Na tomto podujatí sa môžu zúčastniť všetky kolektívy a sólisti, ktorí vyvíjajú svoju činnosť na území hornej Nitry a z tohto územia aj čerpajú hudobný folklórny materiál. 
Súťaž sa koná každé tri roky. Hlavným cieľom je podporiť poznanie hudobného folklóru z územia hornej Nitry, rozvíjať a podnecovať hudobné nadanie a umeleckú kreativitu.

Podmienky účasti: 

Podujatia sa môžu zúčastniť všetky kolektívy a sólisti, ktoré pôsobia na území hornej Nitry bez ohľadu na príslušnosť k nejakému súboru alebo skupine, ktoré vykonávajú svoju činnosť v okresoch Prievidza a Partizánske a z tohto územia aj čerpajú hudobný folklórny materiál. 
Účastníci sa môžu na prehliadke predstaviť len jedným logicky uceleným javiskovým výstupom, ktorý sa musí realizovať v stanovenom časovom limite. 

Poslanie prehliadky: 

Podporovať a rozvíjať pozitívny vzťah k tradičnej ľudovej kultúre a podnecovať ich k aktívnej činnosti v tejto oblasti. 
Umožniť prezentovať výsledky svojej práce na verejnosti a konfrontovať ich s výsledkami iných.  Poskytnúť priestor pre vzájomnú konzultáciu a diskusiu členov a vedúcich kolektívov s členmi odbornej poroty. 
Aktivizovať členov a vedúcich ľudových hudieb a speváckych skupín k tomu, aby vyhľadávali, spracúvali a interpretovali hudobný materiál s dôrazom na dodržiavanie a rozvíjanie štýlových hudobno-interpretačných znakov tradičnej ľudovej hudby z územia Slovenska. 
Podporiť existenciu a činnosť hudobných kolektívov a sólistov interpretujúcich ľudovú hudbu. Objavovať nové spevácke a muzikantské talenty v oblasti interpretácie ľudovej hudby.

Štruktúra súťaže:

Súťaž je trojstupňová: regionálna, krajská a celoštátna. 
Regionálne kolo: Spievajže si, spievaj 23.04.2016, Zemianske Kostoľany 
Krajské kolo: PAPRADŇANSKÉ KUBEČKO 14. máj 2016, Papradno; 
Celoštátna prehliadka: FESTIVAL ĽUDOVEJ HUDBY - STRETNUTIE S PIESŇOU 2016, 
12. - 13. november 2016, Habovka. 

Súťaž má postupový charakter. Z regionálnych postupových súťaží postupujú do krajských súťaží víťazi jednotlivých kategórií. Z každej úrovne môže za každú kategóriu postúpiť na vyššiu úroveň jeden súťažný výkon. (Ak regionálne osvetové stredisko usporiada súťaž pre viac okresov, tak v každej kategórii môže postúpiť jeden výkon z každého okresu). Vo výnimočných prípadoch si porota vyhradzuje právo postup neudeliť. Realizátor a organizačný garant postupovej súťaže môže, na základe odporúčania príslušných porôt, pozvať na krajskú alebo celoštátnu súťaž aj ďalších ocenených z krajských kôl. 

Účinkujúci sa môžu súťažne prezentovať len jedným logicky uceleným javiskovým výstupom, ktorý sa musí realizovať v stanovenom časovom limite. 

Na súťaži sa môžu zúčastniť kolektívy a jednotlivci, ktorí: 
- sú členmi niektorého folklórneho súboru, folklórnej skupiny alebo pôsobia samostatne, 
- vyvíjajú svoju umeleckú činnosť na území hornej Nitry a z tohto územia aj čerpajú hudobno-folklórny materiál.

Do základného kola súťaže sa autor prihlasuje podľa miesta svojho bydliska. Ak sa v mieste jeho bydliska neuskutoční základné kolo, môže sa prihlásiť do základného kola v inom okrese, regióne, ak s tým budú súhlasiť usporiadatelia.

Kolá súťaže:

1. regionálne kolá súťažnou formou (môžu sa udeliť pásma: zlaté s postupom, zlaté, strieborné, bronzové); 
2. krajské kolá súťažnou formou (môžu sa udeliť pásma: zlaté s postupom, zlaté, strieborné, bronzové); 
3. celoštátne prehliadkovou formou s udelením titulu laureáta a pásma (zlaté, strieborné, bronzové).

Kategorizácia účastníkov

 Súťaž sa rozdeľuje na kategórie: 

1) ľudové hudby
 Počet členov: 3 – 8 , výnimka - "gajdošská dvojka" (gajdy a husle) 
 Trvanie výstupu: 4 – 6 min 

V tejto kategórii súťažia ľudové hudby, ktorých nástrojové obsadenie zodpovedá inštrumentáru slovenskej ľudovej ansámblovej hudby. Nástrojové zloženie musí obsahovať tie hudobné nástroje, ktoré v tradičnej slovenskej ansámblovej hudbe plnia melodickú, resp. harmonicko-rytmickú funkciu, t. j. (husle, kontra, kontrabas). Alternatívou husľovej, alebo violovej kontry môže byť akordeón. Takéto základné nástrojové obsadenie môže byť doplnené o ďalšie sprievodné hudobné nástroje zodpovedajúce hudobnej tradícií regiónu, z ktorého pochádza spracovanie hudobného materiálu. Upozorňujeme, že zobcová a priečna flauta nepatria do inštrumentára tradičnej ľudovej hudby Slovenska. Povolenou výnimkou z hľadiska nástrojového obsadenia sú iné typy regionálnych hudobných zoskupení ako napr. sláčikové hudby s malou basou, citarové kapely, gajdošské muziky, nástrojové zoskupenia s heligónkou. Počas súťažného vystúpenia je zakázaná hra z nôt!

2) Spevácke skupiny
Počet členov: 3 – 12 
Trvanie výstupu: 4 – 6 min 

Pre spevácke skupiny je povolený hudobný sprievod jedného inštrumentalistu bez obmedzenia veku alebo ľudovej hudby v predpísanom veku, ktorá však musí súčasne súťažiť v kategórii 1.

3) sólisti speváci, spevácke duá 
Počet členov: 1 – 2 
Trvanie výstupu: 3 – 5 min.
Pre sólistov spevákov alebo spevácke duá je povolený hudobný sprievod jedného inštrumentalistu bez obmedzenia veku alebo ľudovej hudby v predpísanom veku, ktorá však musí súčasne súťažiť v kategórii 1.

4) sólisti inštrumentalisti 
Počet členov: 1 
Trvanie výstupu: 3 – 5 min 

V tejto kategórii súťažia hráči na hudobné nástroje, ktoré patria do inštrumentára tradičnej ľudovej hudby z územia Slovenska. Hráč musí účinkovať sám, bez akéhokoľvek hudobného sprievodu. Sprievodný súbežný spev je možný, avšak pri hodnotení sa prihliada najmä na inštrumentálny prejav. Konkrétne ide o hudobné nástroje, ktoré primárne spĺňajú melodickú funkciu (pastierske píšťaly, gajdy, gajdica, ústna harmonika, heligónka, akordeón atď.). Za súťažné nástroje sa v tejto kategórii nepovažujú nástroje, ktoré sú iba rytmické (rapkáč, ozembuch, chrastidlo a pod.).

Vek účastníkov: V roku konania celoštátneho kola festivalu musia mať všetci účinkujúci viac ako 15 rokov. 

Hodnotenie súťaže:

1. Členovia odbornej poroty sa na všetkých úrovniach súťaže riadia hodnotiacimi kritériami vyhlasovateľa súťaže. 
2. Členovia odbornej poroty vo všetkých kolách hodnotia súťažné čísla v jednotlivých kategóriách najprv na internej porade. Potom hodnotia všetky súťažné čísla verejne pred súťažiacimi a divákmi na odbornom rozborovom seminári. Na tomto seminári porotcovia odborne analyzujú všetky súťažné čísla z viacerých aspektov – odborného, umeleckého, interpretačno-technického. Odborné rozborové semináre plnia funkciu edukačnej časti podujatia (majú výchovno-vzdelávací cieľ) a sú veľkým prínosom pre súťažiacich; zároveň sú aj odborným zdôvodnením rozhodnutia poroty. 
3. Organizátori súťaže udeľujú spravidla diplomy a ceny za umiestnenie v zlatom, striebornom a bronzovom pásme. V prípade nízkej interpretačnej úrovne nemusí byť ocenený každý súťažiaci.

Kritériá:
Odborná porota hodnotí: 
Repertoár (výber piesní adekvátny veku interpretov a ich interpretačným možnostiam, dramaturgická výstavba súťažného čísla na základe umeleckého spracovania a funkčnej žánrovej väzby, spoločná lokálna, minimálne regionálna väzba vybraných piesní v rámci jedného súťažného čísla) – odporúča sa interpretovať hudobný materiál toho regiónu, z ktorého pochádza interpret; dodržiavanie a zvládnutie štýlovo-interpretačných znakov vybraného hudobného štýlu (lokálneho, regionálneho); spracovanie hudobného materiálu z vizuálnych, audiovizuálnych a notových prameňov; technická a interpretačná úroveň súťažiacich a celkový prejav.

V jednotlivých kategóriách: 

1. ľudové hudby: 
- intonácia a súhra celého hudobného zoskupenia
- interpretačná technika hry na jednotlivých hudobných nástrojoch
- vhodnosť nástrojového obsadenia k interpretovanému hudobnému materiálu z vybranej lokality, či regiónu 
- dodržiavanie a zvládnutie štýlovo-interpretačných znakov ansámblového prejavu (ozdobná technika, harmonicko-rytmický sprievod) 

2. spevácke skupiny:
- súznenie skupinového spevu 
- vyváženosť jednotlivých hlasových skupín 
- kvalita hlasov (fond, farba, spôsob tvorenia tónu, rozsah)
- intonácia 
- dodržanie vedenia hlasov typických pre danú lokalitu, alebo región
- ovládanie štýlotvorných prvkov typických pre danú lokalitu alebo región 

3. sólisti speváci 1 - 2:
- kvalita hlasu (fond, farba, spôsob tvorenia tónu, rozsah) 
- intonácia 
- technika spevu 
- dodržanie vedenia hlasov typických pre danú lokalitu, alebo región
- ovládanie štýlotvorných prvkov typických pre danú lokalitu alebo región 

4. sólisti inštrumentalisti: 
- interpretačná technika hry
- výber piesní zodpovedajúci typu nástroja
 - dodržiavanie a zvládnutie štýlovo-interpretačných znakov, ako aj originalita a individuálny prístup k spracovaniu hudobného materiálu
 - prípadný spev súčasne s hrou na nástroji, alebo striedanie týchto dvoch činností, ak to dovoľuje charakter regiónu a typ hudobného nástroja, primárne sa však hodnotí hra na hudobnom nástroji.

Záväzné prihlášky na krajskú postupovú súťaž a prehliadku detského hudobného folklóru 
na je potrebné zaslať na adresu : 
Regionálne kultúrne centrum 
Záhradnícka ul. 19
971 01 Prievidza

alebo mailom: jana.halaskova@rkcpd.sk
info: 046 512 18 15 alebo 0910 678 514

najneskôr do 13.04.2016!

Záväzná prihláška 
Regionálna prehliadka ľudových hudieb, speváckych skupín, sólistov spevákov a inštrumentalistov
Spievajže si, spievaj  
23.04.2016 Dom kultúry SNP Zemianske Kostoľany

Názov kolektívu : .................................................................................................

Meno sólistu :........................................................................................................

Miesto pôsobenia: ................................................................................................

Meno a adresa vedúceho kolektívu: ....................................................................

..............................................................................................................................

Meno, adresa a dátum narodenia sólistu: ............................................................

.............................................................................................................................

Kategória v ktorej bude účinkovať: /označte x/

1. Detská ľudová hudba			...........................................................

2. Spevácka skupina			...........................................................

3.Sólista spevák 			...........................................................

4. Sólista inštrumentalista 		........................................................... 

Názov programového bloku alebo názov piesní, s ktorými sa predstavíte: 

....................................................................................................................................................................

....................................................................................................................................................................

....................................................................................................................................................................

....................................................................................................................................................................

Kontaktná osoba a číslo telefónu, e-mail, ktorej treba zaslať pokyny, zmeny a informácie : 

....................................................................................................................................................................

....................................................................................................................................................................

V prípade, že máte viac súťažiacich alebo viac kategórií napíšte pre každého zvlášť prihlášku.

V ...................................dňa.......................... 			 ............................................................
									podpis vedúceho